ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:		MOTYČÍK			Titul: PhDr.
Funkcia:		riaditeľ
Znalosť jazykov:	anglicky, nemecky, rusky
Názov organizácie:	Antidopingová agentúra SR
Adresa:		Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:			Francúzsko
Mesto:			Strasbourg
Termín:		07. – 09. november 2011
Prijímajúca 
organizácia:  		SPORT CONVENTIONS DIVISION
Directorate of Youth an Sport
Council of Europe
Adresa:		Palais de l´Europe
1 quai Jacoutot
7075 STRASBOURG Cedex
			Francúzsko

Účel cesty:		DOHOVOR PROTI DOPINGU RADY EURÓPY 
			A/	34. ZASADNUTIE MONITOROVACEJ SKUPINY 
					DOHOVORU  PROTI DOPINGU RADY EURÓPY 
B/	21. ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU 
Spôsob 
financovania: 		ZPC bola plne financovaná z rozpočtu Antidopingovej
			agentúry SR
3.	RÁMCOVÝ PROGRAM POBYTU

Dátum/ čas:		07. november 2011 / 14.30 - 19.30 hod.
			08. november 2011 / 09.00 - 18.00 hod.
34. ZASADNUTIE MONITOROVACEJ SKUPINY 
				DOHOVORU  PROTI DOPINGU RADY EURÓPY 

				09. november 2011 /09.30 - 18.00 hod.
				21. ZASADNUTIE AD HOC EURÓPSKEHO VÝBORU
PRE SVETOVÚ ANTIDOPINGOVÚ AGENTÚRU 
Navštívené 
organizácie:		Council of Europe

Kontaktované 
osoby:			- členovia pléna Monitorovacej skupiny Dohovoru proti 				  dopingu Rady Európy /32/
			- prizvaní zástupcovia vybraných medzinárodných
			  športových federácií /2/
- zástupcovia Svetovej antidopingovej agentúry /2/
- administrátor Európskej komisie /1/ 
- predstaviteľ Nového Zélandu /1/
- predstaviteľ Svätej stolice /1/
			- členovia pléna Ad hoc európskeho výboru pre Svetovú 
			  antidopingovú agentúru /27/				
- pracovníci Se-Rady Európy, Divízia dohovorov v športe /4/

Kontaktné adresy:	zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „dohovor”),  na  ktorom  participuje  Slovenská  republika  ako zmluvná  strana. Pracovný program oboch rokovaní  bol traktovaný v nasledovných  kľúčových  tématických celkoch:

ZASADNUTIE – TDO
	
	34. ZASADNUTIE MONITOROVACEJ SKUPINY DOHOVORU PROTI	 DOPINGU RADY EURÓPY  ( ďalej len „TDO” )
	/ 07. - 08. november 2011 /

ZASADNUTIE - CAHAMA
21. ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU (  ďalej len „CAHAMA”)/
/ 09. november 2011 /
I n f o r m a č n ý  s ú h r n:
                                                                         	
ZASADNUTIE  - TDO 

A)  	OTVORENIE ZASADNUTIA

01.	OTVORENIE ZASADNUTIA	
Otvorenie 34. zasadnutia TDO a rokovanie viedol p. Luis Horta, predseda TDO.   

02.	SCHVÁLENIE PROGRAMU 
Program zasadnutia bol zaslaný zmluvným stranám v elektronickej forme. Počas rokovania neboli predložené žiadne doplňujúce ani pozmeňujúce návrhy na zmenu programu zasadnutia, tento bol následne schválený. 

03.	SCHVÁLENIE ZÁZNAMU 33. ZASADNUTIA TDO 
Záznam z  33. zasadnutia  TDO v Štrasburgu ( 09.- 10. máj 2011 ) bol prezentovaný a aktualizovaný na spoločnom fóre TDO, nebol nijako doplnený ani plénom upravený a následne jednomyseľne schválený.

04.	SIGNATÁRSKE A RATIFIKAČNÉ KRAJINY  

Odpočet sekretariátu

TDO spadá organizačne a koordinačne do kompetencie Divízie dohovorov v športe, ktorá je začlenená v rámci Direktoriátu pre mládež a šport Rady Európy  (ďalej len „RE”). Na pozícii vedúceho divízie pôsobí od 1. apríla 2011 p. Pierre Masson. 
Predsedajúci prezentoval  informáciu o aktuálnom stave v procese signovania dohovoru a jeho ratifikácie krajinami Európy a krajinami, ktoré pristúpili k Európskej kultúrnej dohode, tieto sú krajinami TDO. Ku dňu 20. októbru 2011 pristúpilo k dohovoru signovaním celkom 50 zmluvných stránu ( 36 európskych krajín, Austrália, Kanada, Tunisko, USA), z ktorých jedna bez vykonania ratifikácie (Malta). Prístupové rokovania s dvoma kandidátskymi krajinami (Lýbia, Maroko) boli pre aktuálne nestabilnú vojensko-politickú situáciu pozastavené.

05.	INŠTITUCIONÁLNE A ADMINISTRATÍVNE OTÁZKY  

	Odpočet sekretariátu Divízie konvencií v športe

RE inštitucionálne a administratívne zabezpečuje súčinnosť vnútorných útvarov podľa európskych dohovorov v športe (Dohovor proti dopingu RE, jeho Monitorovacia skupina -TDO a Ad hoc európsky výbor pre WADA - CAHAMA, Rozšírená parciálna zmluva v športe RE – EPAS, Stály výbor Európskeho dohovoru  pre sledovanie diváckej násilnosti počas športových podujatí, najmä na futbalových zápasoch - TRV ) a vonkajších organizácií  ( Európska komisia a jej Expertná skupina pre antidoping, UNESCO, WADA, Medzinárodný olympijský výbor, vybrané európske a medzinárodné športové federácie, participujúce mimovládne organizácie ) na báze partnerstva pri akceptácii dohovoru a jeho TDO. Za účelom efektívnej koordinácie bol za účasti všetkých zainteresovaných zložiek a participujúcich organizácii spracovaný kalendár dominantných podujatí pre rok 2012, ktorý bude následne zverejnený na webovej stránke RE.
	Základné ciele a stratégiu európskych dohovorov objasnil riaditeľ Direktoriátu pre mládež a šport RE p. Baumgartner. Šport je dôležitou strategickou oblasťou pôsobenia spoločnosti  a jeho rozvoj je úzko spojený s rozvojom tolerancie, rasovej znášanlivosti, súťaživosti a fair play. 
	Antidoping vyžaduje samostatné a nezávislé smerovanie a preto aj naďalej zostane jednou z prioritných oblastí a pevnou súčasťou práce Divízie dohovorov v športe, v ktorej práve predmetný dohovor a jeho TDO zohrávajú dlhodobo kľúčové poslanie a vedúce postavenie.

Rozšírená parciálna zmluva v športe (EPAS) – odpočet výkonného sekretára

Európske  krajiny  združené  na  báze  EPAS  vytvárajú  novú  platformu  pre spoluprácu v oblasti športu. Aktuálny odpočet aktivít EPAS predniesol jej výkonný sekretár  p. Frossard. Na programe EPAS sa podieľa celkom 37 krajín pôsobiacich na báze Európskej kultúrnej dohody a participuje celkom 17 ďalších vybraných európskych športových federácií a mimovládnych organizácií (napr. ENGSO, UEFA,  EOC,  EFPM, EJU, FIBA-Europe, a ďalšie). V tomto zmysle EPAS rieši problematiku športovania mládeže, nárast kriminalizácie športu, korupcie a manipulácie športových výsledkov, nelegálneho obchodovania s mladými hráčmi,  postavenia žien v športe, čo bolo aj predmetom viacerých spoločných pracovných stretnutí na báze spoločných zasadnutí ministrov zodpovedných za šport a odborných pracovníkov vybraných skupín z oblasti riadenia športu.
Združenie krajín EPAS smeruje svoje aktivity na deklarovanie integrity európskeho športu ako výraz paneurópskej športovej spolupráce, avšak pri akceptovaní celkového smerovania partnerského vzťahu štátnej správy a vnútornej regulácie športových organizácií. Tieto aktivity výrazne prispievajú k posilneniu autonómsti športu a tiež rozvoju jeho skutočných hodnôt. Slovenská republika v tomto programe aj naďalej absentuje. V tomto zmysle boli ostatné európske krajiny vrátane Slovenska, vyzvané k účasti na rozšírenej koordinácii športovej politiky v paneurópskom meradle.

B) 	MIMORIADNE AKTIVITY PORADNÝCH SKUPÍN 
	– REVÍZIA WADA KÓDEXU 2009

06.	MIMORIADNE ZASADNUTIA PORADNÝCH SKUPÍN 
- REVÍZIA WADA KÓDEXU2009

TDO pôsobí na báze dohovoru a má nadčasový  rámec. Pre zabezpečenie univerzálnej  platnosti  Svetového  antidopingového kódexu má preto TDO záujem o revíziu všetkých rozporov medzi vývojom antidopingu vôbec a jeho aktuálnym znením. TDO sa výrazne podieľa  na  rozpracovaní  základného rámca a špecifikácie problémových oblastí aktuálneho znenia Svetového antidopingového kódexu  ( verzia platná od 1. januára 2009) ako univerzálnej normy.  

Spoločné zasadnutie poradných skupín 

Základnou globálnou normou pre antidoping v zmysle športovo-technickej regulácie je Svetový antidopingový kódex (ďalej len „kódex”) a jeho medzinárodné normy. Vzhľadom na celkový vývoj antidopingu od roku 2008 a dosah antidopingových aktivít na činnosť výrazného rozsahu organizácií a inštitúcií  majúcich akúkoľvek predmetnú nadväznosť na Svetovú antidopingovú agentúru (ďalej len „WADA”)  zaradila TDO do svojho programu a programu jej poradných skupín komplexnú revíziu kódexu. 
Za týmto účelom sa zišli na spoločne koordinovanom pracovnom stretnutí Poradná skupina pre právne otázky (Paris, 12. – 13. október 2011), Poradná skupina pre vedu (Paris, 13. október 2011), Poradná skupina pre vzdelávanie (Paris, 13. október 2011) a Poradná skupina pre súlad dohovoru (Paris, 14. október 2011). Tieto pracovné skupiny riešili nevyhnutné zmeny v kľúčových oblastiach na báze revízie kódexu, vyjadrené v podobe celkom 48 návrhov, z nich predovšetkým:
-	špecifikácia predmetu jednotlivých porušení antidopingových pravidiel 	nadväzných najmä na monitoring pobytu športovca, 
-	longitudinálny profil športovca, biologický pas, 
-	rámec a dispozície pre stanovenie zoznamu zakázaných látok, 
-	princípy súladnosti činnosti antidopingových organizácií s kódexom, 
-	exaktnosť jednotlivých medzinárodnych noriem a ich revízia, 
-	oprávnenosť osôb a organizácií vstupujúcich do testovania športovca, 
-	procesné konanie po nastavení a započatí riešenia porušenia antidopingového  
     pravidla, sankcie a formy diskvalifikácie športovca, obštrukcie pri dopingovej   
     kontrole, 
-	testovanie mladistvých a oprávnené osoby, 
-	interpretácia a manažment výsledkov, 
-	nespôsobilosť a nedostupnosť pre testovanie, 
-	dôsledky porušení antidopingových pravidiel, odvolacie konanie, 
-	systém zverejnenia informácií a oprávnené osoby,  
-	monitoring pobytu športovca a kompetencie jednotlivých antidopingových 
     organizácií, 
-	ochrana osobných údajov všeobecne a nadväzne na systém ADAMS,
-	nezávislosť národných antidopingových organizácií od systému riadenia športu,
-	štandartizácia a pasport činnosti antidopingových organizácií,
-	smerovanie národnej antidopingovej legislatívy, 
-	súladnosť antidopingovej regulácie a činnosti antidopingových organizácií,
-	transparentnosť a fair play, 
-	biologický pas športovca, 
-	registre pre testovanie a oprávnenia antidopingových organizácií,
-	antidopingová výchova a vzdelávanie.
	Poradné skupiny predložili predmetnú sumarizáciu nevyhnutných zmien pre revíziu kódexu na rokovanie TDO, táto bola plénom akceptovaná a bude predmetom následných rokovaní s reprezentantami WADA.
V Kódexe musí byť exaktnejšie vymedzené poslanie a koordinácia všetkých zainteresovaných strán ( vlády, národné antidopingové organizácie,  olympijské hnutie, paralympijské hnutie, medzinárodné športové federácie a národné športové organizácie, WADA akreditované laboratóriá, ako aj nadnárodné vládne a mimovládne inštitúcie). Právne východiská boli koordinované v úzkej spolupráci WADA, UNESCO, IAAF, EPAS, EÚ  a CAHAMA.  Prvé mimoriadne zasadnutie sumarizovalo koncept modifikácie Kódexu a jeho faktuálnej bázy, vrátane dosahu na jeho medzinárodné normy.  Tento proces bude smerovať následne k možnému nastoleniu relevantného legislatívneho procesu na úrovni zmluvných strán TDO. 
Významnú úlohu v tomto procese musí zohrať nadväzný proces vzdelávania, ktorý bude orientovaný po schválení znenia kódexu, na jeho prezentáciu a postupnú implementáciu, vrátane jeho medzinárodných noriem.
Návrh znenia celkovej revízie kódexu bol následne plénom TDO schválený.

C) 	RIADNE AKTIVITY PORADNÝCH SKUPÍN

07.	AKTIVITY PORADNEJ SKUPINY PRE VEDU	

	Správa vedúceho poradnej skupiny pre vedu

	Práca a činnosť Poradnej skupiny pre vedu TDO bola orientovaná na prípravu prvotného návrhu Zoznamu zakázaných látok pre rok 2012 na báze medzinárodnej normy kódexu  a na  spracovanie  súhrnu zmien v procese revízie kódexu. Správu poradnej skupiny pre vedu preniesol  jej vedúci p. Kamber.  Poradná skupina zasadla celkom dva razy  ( Strasbourg, 16. jún 2011 a Paris, 13. október  2011).

	Záznam stretnutia Poradnej skupiny pre vedu 	

V koordinácii  s WADA skupina  riešila vedecké východiská pre analytiku zakázanej látky klenbuterol, nadväznej predovšetkým na jej značný výskyt vo vybraných potravinách  a vo viacerých krajinách ale aj dosah tejto kontaminácie na možnú pozitivitu vzoriek športovcov. Toxické pôsobenie anabolických látok vo vybraných potravinách má veľmi zásadný negatívny dosah na  ľudské zdravie a znamená aj vážne ohrozenie športovcov ( klenbuterol, 19-norandrosterón  / Austrália, Čína, Mexiko, Nový Zéland          a čiastočne aj Španielsko). 
Poradná skupina pre vedu riešila nevyhnutnú aktualizáciu aj nadväzných medzinárodných noriem pre  terapeutické výnimky, testovanie a laboratóriá,  ako aj aktuálny stav a  stratégiu  pripravovaného zavedenia biologického pasu športovca. V procese zverejňovania informácií vo forme prevencie s využitím všetkých dostupných foriem, vrátane webových stránok organizácií pri zverejňovaní, publikovaní a popularizácii aktuálneho zoznamu zakázaných látok ako aj v upozorňovaní až varovaní v predmete veci majú významné a nezastupiteľné postavenie práve národné antidopingové organizácie.  
	Hoci bol zoznam zakázaných látok pre rok 2012 priebežne konzultovaný niekoľko násobne prepracovávaný so zohľadnením nových vedeckých poznatkov (predovšetkým  dlhodobo traktované - glukokortikosteroidy, kanabinoidy, anaboliká, hormonálne látky), odborná  skupina aj naďalej vyyjadruje nespokojnosť a upozorňuje WADA na mnohé voluntaristické aktivity  nezohľadňujúce odborné odporučenia tejto skupiny ako stanoviska TDO. Je dôležité, že v nastavenej spolupráci s WADA nastal výrazný pokrok v interpretácii a analytickom nastavení najviac sporných látok a ich prahových analytických hodnôt -  vybrabné stimulanciá, diuretiká, glukokortikosteroidy, exaktné alternácie terapií, norandrosterón, ako aj problematika fyzikálnej manipulácie, nevynímajúc zvyšovanie kyslíkovej bilancie a aplikácie hyperbarickej komory. 
	V predmetnom zázname sú vyjadrené odborné argumenty vo vzťahu k dotarajšej analytike zakázaných látok a metód, najmä – nezaradené látky, DHEA, klenbuterol, pomer T/E, peptidové hormóny, rastové faktory, beta-2 agonisty, hormóny a metabolické modulátory, diuretiká a maskovacie látky, fyzikálna a chemická manipulácia, génový doping, stimulanciá, narkotiká, kanabinoidy, glukokortikosteroidy,  beta-blokátory ako aj prezentácia relevantných vedeckých aspektov. Obsah tohto záznamu v ďalšom upresnení nie je predmetom zverejnenia. V  dlhodobom horizonte je nevyhnutné dosiahnúť doriešenie problematiky pomeru T/E a biologického pasu športovca, predovšetkým v nastavení sledovaných parametrov ale aj z pohľadu kompetencií, oprávnených osôb a organizácií, nevynímajúc oblasť finančného zabezpečenia. 
Návrh znenia záznamu stretnutia poradnej skupiny pre vedu bol následne plénom TDO schválený.

08.	AKTIVITY PORADNEJ  SKUPINY  PRE  SÚLAD S DOHOVOROM	

	Správa vedúcej poradnej skupiny

Poradná  komisia  pre  súlad  s  kódexom  TDO  bola vytvorená na sledovanie,  smerovanie   a dosiahnutie  dostatočného  súladu dohovoru  v reflexii noriem, pravidiel a aktivitách zmluvných krajín. Správa bola prednesená vedúcou odbornej skupiny p. Ruutu. Poradná skupina na svojom ostatnom zasadnutí  ( Paris, 12.-14. október  2011) dopracovala schému východiskovej štruktúry informácií pre započatie procesu revízie a nadväznej harmonizácie kódexu. Výraznou pomocou bola príprava a vlastné spracovanie  Dotazníka  v predmete odpočtu antidopingovej politiky a aktivít zmluvných strán dohovoru za rok 2009, ktorý bol realizovaný autorizovanou on-line webovou aplikáciou s možnou časovou aktualizáciou dát a bol následne predložený vo finálnej verzii na rokovanie TDO.

	Záznam stretnutia Poradnej skupiny pre súlad s dohovorom

Poradná skupina vymedzila celkom 49 hlavných okruhov  nadväzných na revíziu Svetového antidopingového kódexu. Súhrnne  predstavujú  systém nadväzných krokov smerovaných najskôr na principiálne riešenie problémových oblastí a následne aj celkovú logistickú revíziu všetkých zainteresovaných inštitúcií. Poradná skupina sa zaoberala aj otázkou nastavenia monitorovacích mechanizmov akým je dotazník antidopingovej politiky a aktivít zmluvných strán dohovoru za príslušný kalendárny rok, ale aj celý systém rozvojových  a  konzultačných návštev reprezentantov TDO a jej poradných skupín, spoločné aktivity na báze sekretariátu Rady európskych ministrov,  spolupráca s WADA     a mnohými medzinárodnými športovými, vládnami i mimovládnami organizáciami.
Návrh znenia záznamu stretnutia poradnej skupiny pre súlad s dohovorom bol následne plénom TDO schválený.

Prezentácia a schválenie Správy za rok 2009

Súčasťou správy bola aj vizuálna prezentácia odpočtu informácií antidopingovej politiky jednotlivých zmluvných strán TDO. Predmetom záujmu monitoringu boli najmä otázky – aplikácie zoznamu zakázaných látok a metód, vnútroštátna koordinácia, financovanie antidopingového programu, miera dostupnosti zakázaných látok vo faktuálnej a legislatívnej báze, existencia laboratórií, výchova, výskum, spolupráca so športovými organizáciami, program dopingovej kontroly, monitoring športovcov a sankcie za porušenie antidopingových pravidiel, medzinárodná spolupráca, zavedenie dodatkového protokolu dohovoru, problematika regulácie výživových doplnkov. Na splnení záväzkov a odpočtu monitoringu sa podielalo celkom 40 krajín Európy a krajín participujúcich v TDO a Čína. Napriek vyžiadaniu sumarizácie z celkovo 51 krajín bolo 10 krajín, ktoré si túto povinnosť nesplnili  a takto narušili celkový odpočet  Dohovoru. Predsedajúci vyzval tieto krajiny na splenie si predmetnej povinnosti ako výrazu diplomatického a politického prístupu a štátneho záujmu.
TDO pre ďalšie obdobie zvažuje etablovanie spolupráce s ďalšími zmluvnými partnermi (WADA, UNESCO, EÚ a pod.) predovšetkým v záujme získania komplexného prehľadu o antidopingovom programe zmluvných strán na báze dohovoru a krajín participujúcich na tomto dohovore.
Návrh znenia správy k odpočtu informácií antidopingovej politiky jednotlivých zmluvných strán bol následne plénom TDO schválený.

Prezentácia osnovy dotazníka antidopingovej politiky za rok 2010

Po naplnení a zabezpečení formálnych technických podmienok je pripravený dotazník  odpočtu  informácií  antidopingovej  politiky  jednotlivých  zmluvných  strán TDO  za rok 2010. Zmluvné strany budú k spleniu si predmetného záväzku  vyzvané sekretariátom TDO v horizonte do konca roka 2011. Vzhľadom na značnú finančnú náročnosť pre zabezpečenie IT zložky monitoringu  ( podiel RE nákladovo cca. 31 tis. eur) boli zmluvné strany  vyzvané  k možnému poskytnutiu  dobrovoľných finančných príspevkov v celkovom požadovanom rozsahu cca 5 tis. eur. 

D) 	OTÁZKY SPOLUPRÁCE (1/2)

09.	SPOLUPRÁCA S EURÓPSKOU KOMISIOU

	Odpočet Európskej komisie

	V oblasti spoločného záujmu o komplexné riešenie antidopingovej politiky je etablovaná významná  a vzájomne ústretová spolupráca s Európskou komisiou na báze TDO a akceptácie jeho kľúčového poslania, ale aj dominantného postavenia Európy v boji proti dopingu v športe.
	Európska komisia  (ďalej len „EK“) má dlhodobý záujem napomáhať koordinácii kľúčových oblastí európskeho športu. Ide však o jeho možnú účelovú športovo-technickú reguláciu z pohľadu spoločenského záujmu európskeho spoločenstva, smerovanú na podporu občianskych práv, rovnosti v súťaži, ochrane osobných údajov, ochrana individuálneho zdravia a zamedzenie kriminálnych aspektov spojených s používaním dopingových látok nielen v profesionálnom, ale i v amatérskom športe a s dôrazom na rozvoj nových foriem životného štýlu v podobe nárastu druhov športových voľnočasových aktivít. Toto smerovanie a záujem prezentoval administrátor EK a koordinátor pre antidoping p. Kornbeck.

	EU Expertná skupina pre antidoping

Dlhodobý záujem EU riešiť problém antidopingu viedol Európsku komisiu k vytvoreniu formálneho pracovného útvaru v podobe Expertnej skupiny „antidoping“.  Túto expetnú skupinu vedie v polohe predsedajúceho Johansson, ktorý bol zvolený jej vnútorným hlasovaním počas jej prvého zasadnutia dňa 19. októbra 2011. 
Kľúčové zameranie predmetnej pracovnej skupiny bude orientované na východiskovú revíziu kódexu, s následnou úpravou nadväznej antidopingovej regulácie, vyjadrenej predovšetkým v jeho medzinárodných normách. 
Predmetná revízia pravidiel prezentovaných v kódexe bude síce vychádzať z uplatnenia statusu spoločnej legislatívnej bázy EU, avšak pri akceptácii špecifík tejto regulácie jednotlivých krajín a principiálnej svojbytnosti ich národných legislatív. 
V tomto zmysle sa jedná predovšetkým o rámec ochrany osobných údajov, zvlášť údajov senzitívnych,  s ktorými nakladanie prebieha mimo európske teritórium a tieto informácie  sa dostávajú k inštitúciam, ktoré nemajú v zmysle kódexu žiadne oprávnenie pre takéto nakladanie.V tomto zmysle bude smerovaná aj ďalšia spolupráca a výrazná kooperácia medzi  RE – EU – WADA – v snahe nájsť dostatočný rámec a spoločné východiská smerujúce k ich väčšej miere relevantnej bezpečnosti a dostatočnej súladnosti s európskou  legislatívou.  EK  preto  plne  podporuje  akceptáciu navrhovaných východísk a preto aj započatú  novelizáciu  Kódexu vníma ako  možnú východiskovú  legislatívnu bázu aj 
pre krajiny EU.

	EU pozícia vo vzťahu k dohovoru

 	Dohovor znamená pre EK dominantnú oblasť spoločného záujmu o komplexné riešenie problematiky antidopingu a smerovaní celkovej antidopingovej politiky. 
Spolupráca s EU a jej EK zásadne vychádza z primárnej akceptácie dohovoru, jeho programového nastavenia a je smerovaná k odstráneniu rozporností predovšetkým v nastavení regulácie EK v otázke občianskych práv a povinností, nastavení regulačných a kontrolných mechanizmov, ktoré majú dosah na bazálnu športovo-technickú reguláciu. 	Dominantný zájem EK bude smerovaný aj do oblasti unifikovanej formy organizačného a inštitucionálneho usporiadania antidopingu v podobe autonómnych národných antidopingových organizácií. EK plne uznáva poslanie Dohovoru a jeho TDO a túto spoluprácu považuje za principiálne prioritnú. 
	Aktuálne a priebežne však zostávajú problémové oblasti v nadväznosti na prácu antidopingových laboratórii, leteckú prepravu vzoriek, kriminálne aspekty obchodovania  a nakladania s dopingovými látkami, ako aj možnosť regulácie obchodovania s doplnkami výživy. Antidoping preto je a bude aj naďalej pre EK oblasťou prioritného záujmu, pričom Dohovor proti dopingu Rady Európy je pre EK základnou programovou bázou. 

10.	SPOLUPRÁCA S UNESCO

	Odpočet UNESCO  

	TDO úzko spolupracuje s úradom UNESCO. TDO sa významou mierou podieľa na popularizácii aktivít a na vlastnom ratifikačnom procese Medzinárodného dohovoru proti dopingu v športe  UNESCO (ďalej len „dohovor UNESCO“). Aktuálne je prezentovaných celkom 151 signatárov dohovoru UNESCO.  Dokument  je prijatý a prehlásený za platný pre všetky zúčastnené zmluvné strany UNESCO od roku 2006.

	Konferencia strán Dohovoru proti dopingu v športe

 	Krajiny,  ktoré  prijali  a ratifikovali  predmetný dohovor budú prizvané na              3.  Zasadnutie  valného  zhromaždenia  zmluvných  strán  dohovoru  UNESCO  (Paris,    14. - 17. november 2011). TDO iniciovala zaslanie diplomatickej výzvy pre Maltu, ktorá ako jediná európska krajina doposiaľ neratifikovala  dohovor UNESCO a ani doposiaľ nijako neiniciovala prístupové rokovania. 
	Následné zasadnutie zmluvných strán dohovoru UNESCO bude dominantne venované finančným otázkam, predovšetkým dobrovoľného finančného fondu  na zabezpečovanie  aktivít vlastného  dohovoru UNESCO a jeho  fondu  na elimináciu dopingu v športe, pričom toto zasadnutie nebude riešiť problematiku revízie kódexu.

11. 	SPOLUPRÁCA  SO  STÁLYM  VÝBOROM  EURÓPSKEHO DOHOVORU PRE SLEDOVANIE  DIVÁCKEJ  NÁSILNOSTI  POČAS  ŠPORTOVÝCH PODUJATÍ,   NAJMÄ  NA  FUTBALOVÝCH   ZÁPASOCH   RE (TRV)

	Prezentácia predsedu stáleho výboru TRV

	Rada Európy v oblasti športu uplatňuje dva medzinárodné dohovory, ktoré zásadným spôsobom regulujú kľúčové oblasti jeho rozvoja. Stály výbor vo výpočte aktivít prezentoval jeho predsedajúci, p. Paulo Gomes. 
	TRV začal programovo svoje aktivity v roku 1985 a do súčasnosti poskytuje platformu celkom pre 47 krajín RE. Okrem koordinácie bezpečnostných opatrení sa zameriava predovšetkým na kontrolný systém predaja lístkov významných športových podujatí,  opatrenia k predaju alkoholických nápojov, sledovanie porušení športovo-technických pravidiel a ich vymožiteľnosti a v neposlednej miere aj na zabezpečovanie relevantných sociálnych opatrení.  Za týmto účelom napomáha koordinácii uskutočňovania problémových zasadnutí, distribúciu správ, organizovanie seminárov, prednášok a konferencií, konzultačných a poradných návštev. 
	Tieto aktivity sa realizujú v úzkej súčinnosti  s TDO, EU a jej operačného konceptu policajných činností, ako aj Stálym medzinárodným pozorovateľom pre bezpečnosť počas významných  podujatí,  expertnými  a  poradnými  skupinami  UEFA  a  ďalších medzinárodných organizácií a inštitúcií.  

E) – 	DOPLŇUJÚCA SPRÁVA O IMPLEMENTÁCII DOHOVORU

12.	VÝVOJ  SÚLADU  DOHOVORU S ROZVOJOVÝM PROJEKTOM	

	Dohovor v odpočte konania TDO podpísalo alebo prijalo s výhradou ratifikácie celkom 50 krajín, jedna krajina dohovor neratifikovala (Malta).
 
	Správy o rozvojových a konzultačných návštevach

TDO v spolupráci  a v koordinácii s  Výborom  ministrov RE zodpovedných za šport priebežne uskutočňuje rozvojové, konzultačné a  kontrolné  návštevy  zmluvných strán zamerané na uplatňovanie  Dohovoru  v  podmienkach jednotlivých krajín. Predsedajúci vykonal odpočet, ktorým doteraz bolo vykonaných viac ako 51 hodnotení. Aktuálne bol prezentovaný odpočet plnenia dohovoru zmluvnou stranou Španielska a Rumunska. Predmetné správy boli plénom TDO prijaté. 

	Následné výchovné a konzultačné návštevy a samohodnotiace správy
	
	V programe TDO sú rozpracované viaceré návštevy, ktoré po konzultácii so zmluvnými stranami sú zamerané najmä na odpočet aktuálneho stavu plnenia dohovoru      z pohľadu jeho základných článkov, legislatívy, monitoringu informácii o športovcoch, testovania a ochrany osobných údajov. 
V horizonte roka 2011 sa pripravovali predbežné formálne úkony k výkonu hodnotiacich a konzultačných návštev pre posúdenie súladu s dodatkovým protokolom v Albánsku, Bosne- Hercegovine a Bulharsku, s predpokladom absolvovania v roku 2012. 
	V procese výchovných a konzultačných návštev pokračuje Francúzsko v časovom horizonte roka 2011. Delegácia Spojeného kráľovstva požiadala o odloženie predmetnej návštevy z dôvodu konania OH 2012 v návrhu pre rok 2013. Následne  delegácia Ruska vyjadrila  požiadavku  na  prípravu  kontrolnej  návštevy  v priebehu  roku  2013, s odôvodnením nadväznosti na rekonštrukciu laboratória v Moskve a jej ukončením v decembri 2012.

Návštevy z rozhodnutia TDO podľa Dodatkového protokolu Dohovoru proti dopingu Rady Európy

	S ohľadom na plné vyťaženie výchovných konzultačných tímov v horizonte roka 2012 nie sú pripravované žiadne návštevy v predmete odpočtu dodatkového protokolu dohovoru.

	Doplňujúce správy z predchádzajúcich návštev
	
	Aktuálne bol prezentovaný odpočet doplňujúcej správy k plneniu dohovoru zmluvnou stranou Rumunska.  Dôraz  národnej antidopingovej agentúry ( aktuálne zamestnáva 34 pracovníkov v hlavnom poracovnom pomere) bol kaldený na rozvoj a stabilizáciu  testovania,  parametrov  a  smerovania  antidopingovej  výchovy a vzdelávania, spusteniu systému ADAMS, ako aj nápomoc rozvoju antidopingového laboratória. Správa bola prijatá plénom TDO. V budúcom roku 2012 bude prednesená doplňujúca správa Nemecka a Španielska.  

F) 	PRIJATIE MEDZINÁRODNYCH NORIEM 

13.	SCHVÁLENIE ZOZNAMU FARMACEUTICKÝCH SKUPÍN DOPINGOVÝCH LÁTOK A DOPINGOVÝCH METÓD PRE ROK 2012	

	V súlade s článkom 11.1.b dohovoru bol na rokovanie TDO predložený návrh Zoznamu zakázaných látok a zakázaných metód WADA pre rok 2012. Predmetný zoznam je prílohou kódexu v podobe medzinárodnej normy. Dokument bol s ohľadom na protokol plénom TDO prijatý bez ďalších upresnení. 

G) 	VÝMENA SKÚSENOSTÍ S MEDZINÁRODNÝMI ŠPORTOVÝMI ORGANIZÁCIAMI

14.	ODPOČET  MEDZINÁRODNÝCH ŠPORTOVÝCH ORGANIZÁCIÍ 

	Na rokovaní TDO sa pravidelne zúčastňujú  zástupcovia medzinárodných športových organizácií a podieľajú sa na vlastnom rokovaní  ako hostia. Ich stanoviská a postrehy, často vedúce k predkladaniu vecných návrhov sú veľmi poptrebné pre rozhodovací proces nilen samotnej TDO, ale aj ako cenných skúsenosti pre smerovanie politiky jednotlivých národných antidopingových organizácií. Pozvanie na rokovanmie pléna TDO akceptovali dve medzinárodné športové organizácie - EU Athletes a FIBA.

15.	VÝMENA NÁZOROV 

Nastavenie antidopingovej regulácie v oblasti profesionálneho športu prezentoval   p. Baer-Hoffman. Regulérnu činnosť organizácie EU športovci  (EU Athletes) jej vedenie chápe ako nevyhnutný dialóg jednotlivých štruktúr organizácie ako celku a svojich členov. Jedná sa o profesionálny rámec, ale aj široký sociálny dialóg, rešpektovanie všetkých pravidiel a hľadanie spoločných riešení aj často kompromisných požiadaviek, ktoré so sebou prináša antidopingová regulácia. Veľmi progresívnu spoluprácu v tomto kontexte dosahuje táto organizácia práve s TDO, EK a národnými antidopingovými organizáciami. 
	Akceptáciu prostriedkov antidopingu plne podporila p. Alberto,  reprezentantka FIBA. Ako celosvetová organizácia plne rešpektuje nastavenú antidopingovú reguláciu,  kde v priotite zájmu zostáva aj naďalej nielen športovec ako jednotlivec, ale aj športovec ako súčasť jednoliateho tímu hráčov. FIBA v samotnom základe sa snaží o plnú harmonizáciu športovo-technickej roviny a nastavených antidopingových pravidiel v rozsahu kódexu a preto plne podporuje započatie procesu revízie kódexu. Významnou  pre FIBA je v tomto zmysle upresnenie súboru antidopingových pravidiel, menežmentu výsledkov a štatistiky testovania. Plne podporuje aj novelizáciu kódexu nadväzných medzinárodných noriem,  ale pri relevantnom akceptovaní občianskych práv a ochrany osobných údajov a teda aj dostatočnej exaktnosti v nakladaní a práci so systémom ADAMS.

H) 	OTÁZKY SPOLUPRÁCE (2/2)

16.	SPOLUPRÁCA SO SVETOVOU ANTIDOPINGOVOU AGENTÚROU
	
	Odpočet vybraných aktivít WADA

WADA ako celosvetová organizácia plne akceptuje autonómnosť TDO a podporuje jeho aktivity nielen v európskom rámci, pretože dohovor svojou univerzálnosťou má tento potenciál. Z tohto pohľadu zostáva je však  prioritnou aj spolupráca WADA a Medzinárodného olympijského výboru (IOC). 

Významnou je spolupráca WADA, medzinárodných športových federácií a národných antidopingových organizácií, ktorá bude v horizonte rokov 2012 až 2013 smerovať na komplexnú revíziu Kódexu,  pri plnej akceptácii všetkých línií realizátorov     a zúčastnených strán. 
	Antidoping v kontexte WADA a jeho kódexu už nie je je len otázkou vybraného okruhu športovcov, ich športových organizácií  a antidopingových organizácií, ale je problematikou celosvetovou. 
	Antidoping prechádza z oblasti farmakologických vied do lekárskych, biologických vied, prechádza od jednoduchej akceptácie športovo-technických pravidiel k pomerne zložitému systému antidopingovej regulácie, majúc tak zásadný vplyv na občianske práva, nakladanie so zakázanými látkami a výživovými doplnkami a často smerujúci až do oblasti trestno-právnej zodpovednosti. Tieto poznatky budú v maximálnej miere použité prem účel započatej novelizácie kódexu a jeho meduinárodných noriem. 

	Výmena názorov s manažmentom WADA

	Antidoping je celosvetovo nastavený a smerovaný na systémovu reguláciu ako výraz  efektívnej formy boja proti dopingu.  WADA má záujem o spoluprácu s TDO,       kde nachádza výrazný priestor  pre  koordináciu  jednotnej  antidopingovej  regulácie na báze kódexu.  
WADA ako celosvetová organizácia sa priebežne zaoberá otázkami a problémami spojenými so súladom kódexu a nadväzných pravidiel v národnom prostredí i v medzinárodnom rámci. 
Samotné uplatňovanie kódexu a jeho medzinárodných noriem   je však často spojené s rozličnou mierou rozpornosti pravidiel, zasahujúcej aj do ostatných úrovní sociálnej regulácie. V tomto zmysle sa nie celkom podarilo riešiť viaceré aj naďalej kompromisné oblasti pravidiel, najmä vo vzťahu k špecifikácii zoznamu zakázaných látok  ( nandrolon, klenbuterol, pseudoefedrín, rastový hormón, pomer T/E, erytropoetín, darbepoetín, krvné parametre a profil, vrátane etablovania krvného testovania,  hormonálne  substancie, génový doping, mechanická, chemická alebo biotechnologická manipulácia, vrátane proteázy), ochrany osobných údajov obsiahnutých v systéme ADAMS, rámec monitoringu v národnom i v medzinárodnom prostredí a nadväzné oprávnenia športových organizácií, rozsah testovania, oprávnené osoby a ich kompetencie, transparentnosť základných východísk a celkového manažmentu výsledkov testovania 
	Nové nastavenie prichádza aj do oblasti práce laboratórií, najmä  v oblasti  prístupu laboratórií, oddelenie sekcií –info-analytika-zber údajov, zavedenie povinnosti oznamovať všetky analytické výsledky, teda nielen pozitívne, zavedenie balíka informácií o športovcovi , sledovanie vývoja biologických parametrov ako aj inoformácie o ukončených  prípadoch  vznesených  na  Arbitrážny  športový súd v Laussane (SoKo, účasť na OH ). Kódex a jeho medzinárodné normy sú preto spoločnou výzvou všetkých zainteresovaných strán v spoločnom záujme o bezdopingový šport.

I)	PROJEKTY A OTÁZKY V ČIASTKOVOM ZÁUJME TDO

17.	MEDZINÁRODNÉ KONFERENCIE

Medzinárodná konferencia o spolupráci medzi WADA a farmaceutickým 
priemyslom 

	Predmetná  konferencia  (Paris, 10. február 2012)  je prvou  aktivitou WADA a TDO smerovanou  na  riešenie  špecifickej problematiky možného obsahu zakázaných látok  a ich regulácie vo farmaceutickom priemysle. 
	Na konferencii bude prezentovaný model spolupráce fi. Roche a WADA. Predmetom  konferencie bude aj problematika potravinových výživových doplnkov, ktoré sa stále výraznejšie začleňujú do výrobných programov farmaceutických spoločností. Táto oblasť vzhľadom na svoju závažnosť bude   v následnom období nepochybne regulovaná z viacerých úrovní a organizačných kompetencií. Ide predovšetkým o problematiku nedostatočného dosahu na výrobcov a distribútorov doplnkov výživy, ale i nedostatočné  informačné zabezpečenie športovcov.  

Medzinárodná konferencia o mieste prevencie v štátnych programoch boja proti  dopingu a perspektívy 

	Medzinárodná konferencia je aktivitou NADO Tuniska ( Marrmed, 06.  - 08. október 2011), a jeho príspevku  v boji  proti  dopingu  ako krajiny participujúcej na európskom antidopingovom programe a spolupráce s TDO. Predmetná konferencia venovaná poslaniu prevencie v antidopingovom programe a jej perspektívam, sa bude zaoberať prevenciou pred dopingom,  otázkou  efektivity  a  eficiencie  antidopingu, doplnkov  výživy  ako  nástroj  prevencie,  prevenciou ako  strategickým  rámcom  boja proti dopingu a problematikou sociálneho aspektu antidopingovej prevencie.

J) 	UKONČENIE ZASADNUTIA

18.	RÔZNE 

	Voľby do TDO a jeho poradných skupín

	Predsedajúci informoval plénum TDO o blížiacom sa ukončení mandátu vedenia TDO a jeho pracovných expertných skupín k najbližšiemu zasadnutiu pléna v míji 2012. Súčasne vyzval zmluvné strany na predloženie návrhov nominácii do štruktúr TDO, relevantné informácie budú priebežne distribuované na webovom portáli RE v režime autorizovaného prístupu.    

19.	DÁTUM NÁSLEDNÝCH ZASADNUTÍ  

	Termíny následných zasadnutí TDO 

	Následné zasadnutia TDO sa uskutočnia v Štrasburgu (35) v dňoch 09. - 10. mája 2012 a (36) v dňoch 05. – 06. novembra 2012.

20.	UKONČENIE ZASADNUTIA

   	Predsedajúci TDO poďakoval zúčastnením stranám za aktívnu spoluprácu. 

ZASADNUTIE - CAHAMA

01.	OTVORENIE ZASADNUTIA

Otvorenie 20. zasadnutia CAHAMA uskutočnil a rokovanie viedol predsedajúci     p. DeKlerk, prezident CAHAMA ( ekvivalenty názvu pracovnej skupiny: - v anglickom jazyku / Ad Hoc European Committee for the World Anti-Doping Agency, - vo francúzskom jazyku / Comité ad hoc européen pour ľ Agence mondiale anti-dopage).

V úvode sa zasadnutia zúčastnila a vystúpila p. Maud de Buqicchio, zástupkyňa generálneho sekretára RE. V svojej rozprave zdôraznila nezastupiteľné poslanie a úlohu športu ako aj nevyhnutnosť jeho ochrany nielen v európskom kontexte. Dohovor a jeho TDO vo svojej viac ako dvadsať ročnej tradícii nastavili regulačné mechanizmy proti šíreniu nevhodných foriem používania zakázaných látok a metód, napomohli aby šport zostal športom v svojom princípe, rešpektujúc základného ducha športu, rovnosti možností v súťaži a princípy fair play. Pani Buqicchio poďakovala európskym krajinám reprezentujúcim zoskupenie CAHAMA za výrazný podiel v upevňovaní pozícií skutočných hodnôt športu a úsilí zachovať tieto hodnoty pre ďalšie generácie.

02.	SCHVÁLENIE PROGRAMU  

Program zasadnutia bol na základe vopredného oznámenia a bez ďalších doplnení alebo pozmenení jednomyseľne schválený .

03.	SCHVÁLENIE ZÁZNAMU 20. ZASADNUTIA CAHAMA

Záznam z rokovaní 20.  zasadnutia CAHAMA (Strasbourg, 13. september 2011)  bol prezentovaný  a  aktualizovaný  na  rokovaní  a  následne jednomyseľne schválený. Aktuálne je záznam prezentovaný aj ako výraz a platforma európskej spolupráce s WADA. 
04.	ODPOČET SEKRETARIÁTU 

Vedúci  Divízie dohovorov v športe RE p. Masson predniesol odpočet aktivít TDO za obdobie od ostatného zasadnutia CAHAMA. Sekretariát riešil predovšetkým otázky započatia revízie kódexu a jeho medzinárodných noriem. Išlo najmä však zoznam zakázaných látok pre rok 2012, normatívum pre upresnenie parametrov činnosti antidopingových laboratórií, ujednotenie systému terapeutických výnimiek a tiež značný progres v systéme ochrany osobných údajov. Na rokovaní bol vykonaný aj odpočet uskutočnených významných podujatí v celom roku 2011 ako výraz koordinácie  a spolupráce s WADA, EK a mnohými medzinárodnými športovými federáciami. Významnú úlohu zohralo stretnutie vedúcich reprezentantov sekretariátu CAHAMA s francúzskou ministerkou športu p. Chantal Jouanno (Štrasburg, 21. marec 2011) zaoberajúce sa spoločným postupom Európy v rokovaniach s WADA a prípravou prvej medzinárodnej konferencie v predmete spolupráce s farmaceutickým priemyslom  a srbskou ministerkou mládeže a športu p. Snežana Samardžič-Markovič (Štrasburg, 12. apríl 2011), zaoberajúce sa poslaním európskej reprezentácie vo výkonných orgánoch WADA. Skúsenosti a dobré vedomosti sú základom koncipovania pripravovaného programu kľúčových aktivít všetkých zainteresovaných medznárodných ogranizácií a inštitúcií pre rok 2012.Vybrané témy boli komentované a aktualizované v programe rokovania.

05.	SPRÁVA EURÓPSKYCH ZÁSTUPCOV Z ROKOVANÍ ORGÁNOV WADA

	Informáciu o zasadnutí Výkonného výboru  WADA ( Lausanne, 17. september 2011)  predniesol p. Odriozola (Španielsko). Predmetné zasadnutie riešilo predovšetkým problematiku stanovenia auditorov, posun v nastavení mandátu európskych krajín v Nadačnej rade WADA, medzinárodným normám pre testovanie, laboratóriá a záznam zakázaných látok, politike krvného testovania, súlad kódexu, metodika pre monitoring športovcov a metodika pripravovaných výskumných projektov WADA. V ďalšom bola rozprava k rozpočtu WADA pre rok 2012, v ktorom krajiny CAHAMA majú záujem o nulový nárast v porovnaní s aktuálnym rozpočtom roku 2011. Následné zasadnutie Výkonného výboru WADA sa bude konať dňa 19. novembra 2011 a bude sa zaoberať predovšetkým vnútornou správou a operatívou WADA, akceptáciou zastúpení,  otázkou súladu kódexu a činnosti zainteresovaných strán kódexu. 

06.	 CAHAMA EXPERTNÁ PRACOVNÁ SKUPINA PRE ANTIDOPING 
	A OCHRANU OSOBNÝCH ÚDAJOV 

	CAHAMA ustanovila za účelom súladu dohovoru a uplatnenia Kódexu, ako aj jeho medzinárodných noriem a rozvoja v nastavení a používaní systému ADAMS (Anti-Doping Management and Administration System) svoju Pracovnú komisiu pre antidoping a ochranu osobných údajov.  Komisia vykonala odpočet súladu činnosti medzinárodných športových federácií a národných antidopingových organizácií, kde sa predpokladá oprávnené nakladanie so súborom dát športovcov, ktoré spadajú do oblasti regulácie kompetencií jednotlivých európskych inštutúcií a najmä EK. Východiskom pre EU sú aj naďalej direktívy 95/46/EC a ich korelácia s Medzinárodnou normou pre ochranu osobných údajov WADA. V tejto oblasti došlo k istému pokroku najmä v celkovom operatívnom manažmente zhromažďovania osobných informácií a nového nastavenia softwarového systému  s  platnosťou  od  01. októbra 2011.  Dôležité  ja  zabezpečenie jednotlivých úrovní  oprávnenia a  transparentnosť základných  východísk a ich  súladnosť voči európskej a národným legislatívnym normám v oblasti ochrany osobných údajov športovcov.

07.	VÝMENA INFORMÁCIÍ SO ZÁSTUPCAMI S WADA

	Zástupcovia WADA (pp. Niggli a Andersen) prezentovali odpočet aktuálnych informácí pri zabezpečovaní programu WADA, vychádzajúc z uplatňovania kódexu a jeho medzinárodných noriem. Vývoj v oblasti antidopingu si vynútil aj započatie revízie aktuálneho znenia kódexu verzie 2009 a nadväzne aj jeho medzinárodných noriem, ktoré boli spôsobené celkovým zavádzaním nových prvkov v antidopingu – špecifikovaný monitoring športovcov a nastavenie systému ADAMS, testovanie, technické parametre analytiky a celkového systému práce laboratórií, ochrana osobných údajov, kompetencie a oprávnenia antidopingových organizácií. Prioritou širokej spolupráce WADA, CAHAMA  a EK bude revízia kódexu 2009 a nastavenie podmienok pre výkon antidopingových opatrení na úrovni medzinárodných športových federácií a národných antidopingových organizácií. Osobitne  rezonovala  prezentovaná problematika zavádzania  biologického pasu športovca.  
	V správnej oblasti vo vzťahu k WADA boli prezentované požiadavky na riešenie východísk a vlastného nastavenia zastúpenia európskej reprezentácie vo výkonných zložkách WADA. Dôležitým signálom pre napredovanie antidopingu v celosvetovom  rámci  je  nastavenie finančného rozpočtu  WADA  pre roky  2012  a  2013. Táto problematika  bude  predmetom  následných  zasadnutí  Výkonného výboru a Nadačnej rady WADA.   

08.	POZÍCIA CAHAMA PRED ZASADNUTÍM VÝKONNÉHO VÝBORU 
	A  NADAČNEJ RADY   

	V ďalšom napredovaní vzájomnej spolupráce zohráva veľmi dôležitú úlohu vzájomná koordinácia a informačná výmena medzi WADA a TDO. Na najbližšom rokovaní Výkonného výboru WADA (19. november 2011 ), ktorého sa zúčastní prezident CAHAMA p. De Clerk sa bude dominantne riešiť otázka rozpočtu WADA pre rok 2012.  Je evidentná dominantná európska finančná participácia a preto je dôležité, aby sa s ohľadom na neprijaznivú celosvetovú ekonomickú situáciu podarilo presadiť minimálny medziročný nárast nadchádzajúceho rozpočtu  WADA maximálne o 2%, ale optimálna by bola možnosť akceptácie navrhovaného „nulového nárastu” rozpočtu WADA pre rok 2012. Výkonný výbor bude v ostatnom riešiť operatívne náležitosti vnútorneho fungovania organizácie, nastavenie formálnych úkonov revízie kódexu, biologického pasu športovca, systému ADAMS ako aj problematiku projektov sociálneho a analytického výskumu. 	Informácie v ďalšom členení sú dôverné a nie sú predmetom zverejnenia.

	Nadväzne na vyšši uvedené rokovanie sa uskutoční zasadnutie Nadačnej rady WADA (20. november 2011 ), ktorého sa zúčastní prezident CAHAMA p. De Clerk. Predmetné rokovanie okrem vyššie uvedenej problematiky rozpočtu na rok 2012 sa bude zaoberať problematikou súladu kódexu a národných správ odpočtu antidopingovej regulácie, systémovým nastavením ADAMS, výchovnými projektami sociálnych vied.     Na rokovaní budú predložené správy o činnosti regionálnych (kontinentálnych) útvarov WADA – Lausanne, Montevideo, Cape Town a Tokyo. Následné zasadnutie Nadačnej rady WADA sa bude konať dňa 18. mája 2012 a bude sa zaoberať riešením výraznejšieho zastúpenia európskych krajín v štruktúrach organizácie,  prípravou svetovej konferencie a bude posudzovať aj priebežnú informáciu o súlade kódexu  a vybraných parametrov  odpočtovaných foriem národnej antidopingovej regulácie. 
	Informácie v ďalšom členení sú dôverné a nie sú predmetom zverejnenia.

09.	REVÍZIA KÓDEXU

	Krajiny CAHAMA budú v spolupráci s TDO a EK aktívne vstupovať do procesu revízie kódexu za účasti všetkých zainteresovaných strán. Dominantnú koordinačnú úlohu spoločného postupu európskych krajín budú zabezpečovať poradné skupiny TDO. Za týmto účelom bude vytvorený užší edičný tím, ktorý bude ustanovený najneskôr do konca tohto roka. Ide predovšetkým o rámec celkom 49 pripomienok, ktoré po rozpracovaní budú predložené na rokovanie TDO.

10.	RÔZNE 

	Sekretariát TDO dal opätovne do pozornosti možnosť autorizovaného prístupu      na portál RE, ktorý má za úlohu zvýšenie priebežnej informovanosti a zabezpečeniu spoločného postupu krajín TDO  vo  vzťahu  k  WADA.  Predmetné informácie pre koordináciu  programu  a  spoločného  postupu  sú  zverejňované  ako  dôverné  a aktualizované na doméne Rady Európy v sekcii “zakázaný  prístup”, z tohto dôvodu 
sú chránené  autorizovaným  spôsobom  a prístupné  výhradne  zástupcom krajín CAHAMA.   

11.	NÁSLEDNÉ ZASADNUTIA CAHAMA  
	
	Následné  riadne  zasadnutia  CAHAMA  sa  uskutočnia  v Štrasburgu dňa
11. mája 2012 a 07. novembra 2012. 
	Následné mimoriadne zasadnutie CAHAMA sa z dôvodu zabezpečenia  priamej koordinácie CAHAMA uskutoční v Štrasburgu dňa 04. septembra 2012, pred rokovaním Výkonného výboru  WADA a Nadačnej rady WADA.

12.	ZÁVER
   	Predsedajúci CAHAMA poďakoval zúčastnením stranám za aktívnu spoluprácu, účasť na rokovaní a oficiálne ukončil zasadnutie.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR

- 	uplatňovať realizáciu Dohovoru proti dopingu Rady Európy v prezentácii smerovania štátnej politiky v oblasti športu a špecificky v oblasti antidopingovej politiky, ako aj na tvorbe medzinárodných programov v rozsahu štátnej starostlivosti o šport,
- 	zabezpečovať efektívnu účasť na ďalšom smerovaní Dohovoru proti dopingu Rady Európy v podmienkach Slovenska ako jeho zmluvnej strany, vrátane aktívnej účasti zástupcov SR na zasadnutiach Monitorovacej skupiny TDO, Ad hoc pracovnej skupiny pre Svetovú antidopingovú agentúru a ich poradných pracovných skupín,  
-	zvážiť zabezpečenie účasti SR na programe vládneho zoskupenia krajín RE - Enlarged  Partial Agreement on Sport (EPAS), vrátane finančnej participácie SR ako aj priamej účasti na jej aktivitách,
-  	participovať na koordinácii prípravy zasadnutia TDO poradnej komisie pre výchovu skupiny (Bratislava,  II. polrok 2012) v organizačnej gescii Sekretariátu Divízie konvencií v športe Rady Európy a Antidopingovej agentúry SR.   

B/       pre Antidopingovú agentúru SR

-	priebežne zabezpečovať odbornú garanciu v oblasti antidopingu v koordinácii s ústrednými orgánmi štátnej správy, participujúcimi na správe a riadení športu,   
- 	iniciovať legislatívne aktivity na plnú implementáciu Dohovoru proti dopingu Rady Európy ako základného štátneho nástroja  boja proti dopingu v podmienkach SR a Svetového antidopingového kódexu, smerujúcich k novelizácii oblasti antidopingu Zákona o športe 300/2008, v jeho pôvodnom znení,
-	podieľať sa na revízii Svetového antidopingového kódexu, 
-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy,
-	zabezpečiť priamu koordináciu prípravy zasadnutia TDO poradnej skupiny pre 	výchovu  skupiny (Bratislava, II. polrok 2012) v organizačnej gescii Sekretariátu 	Divízie konvencií v športe Rady Európy a Sekcie štátnej starostlivosti o šport 	MŠVVaŠ SR.   

6.	ZOZNAM OBDRŽANEJ DOKUMENTÁCIE

1/ 	
Anti-Doping Convention (TDO)
34th  meeting of the Monitorig Group
Strasbourg, Council of Europe
07 November 2011 / 08 November 2011
Draft Agenda
TDO (2011) 42 rev 3 

2/  	
Anti-Doping Convention (TDO)
34rd meeting of the Monitoring group
Strasbourg, Council of Europe
Advisory Group on Compliance
Draft Overview of the National Reports for the year 2009 on the 	implementation of the Anti-Doping Convention of the Council of Europe
07 November 2011 / 08 November 2011
TDO (2011) 45rev2

3/ 	
Anti-Doping Convention (TDO)
34th meeting of the Monitoring group
Strasbourg, Council of Europe
07 November 2011 / 08 November 2011
Draft list of participants
TDO (2011) 53

4/ 	
Council of Europe
Anti-Doping Convention (T-DO)
Strasbourg
27 October 2011
Annual report 2009 on National Anti-Doping Policies
TDO (2011) ETS 135

5/ 
Ad Hoc European Committee for World Anti-Doping Agency (CAHAMA)
21st  meeting of the Ad Hoc European Committee for World Anti-Doping Agency 	(CAHAMA)
Strasbourg, Council of Europe
09 November 2011 
Draft Agenda
CAHAMA (2011) 12 rev 2 

6/ 		
Ad Hoc European Committee for World Anti-Doping Agency (CAHAMA)
	21st  meeting of the Ad Hoc European Committee for World Anti-Doping Agency 	(CAHAMA)
Strasbourg, Council of Europe
09 November 2011 
Draft list of participants
CAHAMA (2011) 18

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.  

7.	PRÍNOS 

	Poznatky z pracovných stetnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú   na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 11. november 2011

Vypracoval: 	Miroslav MOTYČÍK

	Schválil:	Miroslav SIVÁČEK